
Reaktionsmønster i finanspolitikken i matchingen af MAKRO til 
empiriske impuls-responser 


MAKRO-gruppen har estimeret økonomiens typiske reaktioner på en række stød 
til økonomien ved hjælp af et antal strukturelle VAR-modeller (SVAR), herunder 
stød til de offentlige udgifter (offentligt forbrug og investeringer), jf. Det empiriske 
grundlag for MAKRO. 


MAKRO-gruppen har i den forbindelse bedt Finansministeriet om at udarbejde 
skøn for det historiske reaktionsmønster for de øvrige dele af finanspolitikken ved 
disse stød. Når modellen MAKRO matches til de empirisk estimerede responser, 
skal der som udgangspunkt tages højde for, om der i estimationsperioden har væ- 
ret en tendens til, at andre dele af finanspolitikken historisk har ændret sig syste- 
matisk i takt med stødene. 


Finansministeriet har taget udgangspunkt i de diskretionære ændringer af finans- 
politikken målt ved de såkaldte direkte provenuer for perioden 1993-2019. De di- 
rekte provenuer er et mål for hvor meget finanspolitikken diskretionært lempes el- 
ler strammes, og beregnes som forskellen mellem finanspolitikken og de såkaldte 
nulpunkter, som afspejler en neutral finanspolitik. De direkte provenuer benyttes i 
beregningen af finanseffekterne, der alene afspejler virkningen af den aktive fi- 
nanspolitik og dermed ikke virkningen af de automatiske stabilisatorer, jf. Opdate- 
rede finanseffekter: dokumentationsnotat (www.fm.dk). 


Der er på den baggrund dels opstillet regressioner af de direkte provenuer for de 
offentlige indtægter på de direkte provenuer for offentligt forbrug og investeringer 
for at få en indikation af det finanspolitiske reaktionsmønster på skattesiden ved 
stød til offentligt forbrug og investeringer, jf. punkt 1 nedenfor. Dette er rettet mod 
SVAR-stødet til offentlige udgifter. Der er derudover opstillet regressioner af hhv. 
de direkte provenuer for offentlige indtægter samt offentligt forbrug og investe- 
ringer på år-til-år-ændringen i konjunkturgabet (sammenvejet output- og beskæfti- 
gelsesgab) for at få en indikation af det finanspolitiske reaktionsmønster på kon- 
junkturudsving i den historiske periode, jf. punkt 2 nedenfor. Dette er rettet mod de 
øvrige SVAR-stød, som vedrører udenlandske variable, dvs. eksportmarkedsstød, 
rentestød og olieprisstød. 


På den baggrund er der indlagt en finanspolitisk reaktion på skattesiden i SVAR- 
stødet til offentlige udgifter i matchingen af betaversionen af MAKRO svarende 
til en skattelempelse på kort sigt og en skattestramning på længere sigt, ff. nærmere 
nedenfor. Det er derimod til betaversionen valgt ikke at indlægge en finanspolitisk 
reaktion (på indtægts- eller udgiftssiden) i de øvrige SVAR-stød, idet betydningen 
for matchingen i praksis er meget lille for disse stød. 

1. Historisk reaktionsmønster i finanspolitikken ved stød til offentlige udgifter 
Resultaterne viser for det første, at der i gennemsnit har været en tendens til, at 
lempelser på udgiftssiden (offentligt forbrug og investeringer) har været ledsaget 
af en samtidig lempelse på skattesiden. Tilsvarende gælder for stramninger. Der 
har således været en tendens til, at når finanspolitikken blev lempet, så skete det 
både på udgifts- og indtægtssiden, fx for at understøtte økonomien i lavkonjunk- 
turer. Tilsvarende har stramninger for at genoprette finanserne eller dæmpe høj- 
konjunktuter haft en vis tendens til at ske både på udgifts- og skattesiden. Syste- 
matikken er i betydelig grad drevet af enkeltstående episoder, hvor der har været 
klare ubalancer i økonomien, fx under og efter finanskrisen, Jf. føgur 1 og 2. 


Figur 1 
Direkte provenuer for hhv. offentlige indtægter 
og offentligt forbrug og investeringer 


Figur 2 
Scatterplot af direkte provenuer for offentlige 
indtægter samt forbrug og investeringer 

Anm.: Et positivt direkte provenu for de offentlige indtægter og et negativt direkte provenu for det offentlige for- 
brug og investeringer angiver en diskretionær stramning af finanspolitikken i forhold til året før. Omvendt 
angiver et negativt direkte provenu for de offentlige indtægter og et positivt direkte provenu for det offent- 
lige forbrug og investeringer en lempelse af finanspolitikken i forhold til året før. 

Kilde: Økonomisk Redegørelse, august 2020 og egne beregninger. 


Konkret peger estimationsresultaterne på, at en lempelse af det direkte provenu 
for det offentlige forbrug og investeringer på 1 pct. af BNP historisk har været 
korreleret med en lempelse af det direkte provenu for de offentlige indtægter på 


ca. 0,43 pct. af BNP i samme år og en stramning på 0,36 pct. af BNP tre år senere, 


Jf. tabel 1 (ud over at selve SVAR-stødet indebærer, at lempelsen på udgiftssiden 
gradvist aftrappes). Estimationsresultaterne indikerer også, at en lempelse af det 
direkte provenu for de offentlige indtægter er korreleret med en yderligere og 
knap halvt så stor skattelempelse (koefficient på 0,46) i det efterfølgende år." 


På den baggrund er der i SVAR-stødet til offentligt forbrug og investeringer for- 
udsat en skattereaktion svarende til de estimerede reaktioner. I SVAR-stødet øges 
det nominelle offentlige forbrug og investeringer ift. grundforløbet med ca. 0,25 





1 Hvis der inkluderes dummy-variable for hhv. 2009 og 2004 i regressionerne ændrer det ikke kvalitativt på 
resultaterne i den forstand, at en lempelse på udgiftssiden fortsat er korreleret med en samtidig lempelse på 
indtægtssiden (negativt fortegn på koefficienten på G4), men den estimerede reaktion er lidt svagere og knap 
signifikant på et 10 pct. niveau. Det påvirker i mindre grad koefficienterne på de øvrige lags i regressionerne. 

pct. af baseline BNP i det første år og aftrappes gradvist derefter.” Estimationsre- 
sultaterne indebærer således (jf. koefficienten på G: i tabel 1) en skattelempelse på 
ca. 0,11 pct. af baseline BNP i det første år, jf. figur 3 (røde søjler). Der er et lignende 
bidrag til en skattelempelse i de efterfølgende år, men som mindskes gradvist i takt 
med, at stødet til de offentlige udgifter aftrappes. 


Fra og med år 2 afspejler den forudsatte skattereaktion også, at en skattelempelse i 
et givent år er korreleret med en skattelempelse i året efter (jf. koefficienten på Su 
i tabel 1), f. figur 3 (mørkeblå søjler). Dette bidrager isoleret set til en skattelempelse 
fra år 2 til 5 og derefter til en skattestramning. 


Endelig er der fra og med år 4 forudsat et bidrag til en skattestramning relateret til 
stigningen i de offentlige udgifter tre år tidligere (jf. koefficienten på G.3 i tabel 1). 
Dette bidrag reduceres også gradvist i takt med, at stødet til de offentlige udgifter 
aftrappes, jf. figur 3 (lyseblå søjler). 


Summen af de enkelte bidrag giver den samlede forudsatte skattereaktion i SVAR- 
stødet til offentlige udgifter svarende til en netto skattelempelse i de første 3-4 år 
og derefter en skattestramning, jf. figur 3 (grøn linje). 


Tabel 1 
Estimationsresultater 


Figur 3 
Indkomstskattereaktion i stødet til offentlige 
udgifter i SVAR-matchingen 

Anm.: *** p-værdi<0,01, ** p-værdi<0,05 og * p-værdi<0,1. Standardfejl er angivet i kantede parenteser. S; angiver 
det direkte provenu for offentlige indtægter i år £4 og G: angiver det direkte provenu for offentligt forbrug og 
offentlige investeringer i år 7. Figur 1 viser en dekomponering af bidragene til den samlede skattereaktion i 
SVAR-stødet til offentlige udgifter på baggrund af estimationsresultaterne i tabel 1. 

Kilde: Økonomisk Redegørelse, august 2020 og egne beregninger. 





2 I SVAR-stødet øges det reale offentlige forbrug og reale offentlige investeringer med ca. 0,8 pct. i forhold til 
grundforløbet i det første år (og aftrappes derefter gradvist). Det indebærer en stigning i det nominelle offent- 
lige forbrug og investeringer på ca. 0,25 pct. af baseline BNP i det første år (som derefter gradvist aftrappes). 

2. Historisk reaktionsmønster i finanspolitikken ved konjunkturudsving 
Resultaterne viser for det andet, at finanspolitikkens reaktion på andre stød til 
økonomien, som har påvirket konjunkturerne, i gennemsnit har været stabilise- 
rende. Det er i høj grad drevet af enkeltstående episoder med større konjunktut- 
udsving og klare ubalancer i økonomien. Finanspolitikken blev fx lempet betyde- 
ligt i kølvandet på finanskrisen, jf. figur 4 og 5. 


Derimod er den finanspolitiske reaktion forholdsvist begrænset i perioder med re- 
lativt mindre konjunkturudsving. Det kan ses i sammenhæng med, at den aktive 
finanspolitik primært spiller en rolle i forbindelse med at dæmpe større konjunk- 


turudsving, mens forsøg på ”fine-tuning” af finanspolitikken generelt ikke anses 
for realistisk. 




















Figur 4 Figur 5 

Scatterplot af direkte provenuer for offentlige Scatterplot af direkte provenuer for offentlige 

indtægter og ændring i konjunkturgab udgifter og ændring i konjunkturgab 

Anm.: Konjunkturgabet er et vægtet gennemsnit af output gabet (med vægten 0,4) og beskæftigelsesgabet (med 
vægten 0,6). Konjunkturgabet er angivet som skønnet i Økonomisk Redegørelse, august 2021 og indeholder 
således også virkningen af den førte finans- og strukturpolitik. Et positivt direkte provenu for de offentlige 
indtægter og et negativt direkte provenu for det offentlig forbrug og investeringer angiver en diskretionær 
stramning af finanspolitikken i forhold til året før. Omvendt angiver et negativt direkte provenu for de of- 


fentlige indtægter og et positivt direkte provenu for det offentlige forbrug og investeringer en lempelse af 
finanspolitikken i forhold til året før. 
Kilde: Økonomisk Redegørelse, august 2021 og egne beregninger. 


Estimationsresultaterne peger konkret på, at en relativ konjunkturforbedring (dvs. 
en stigning i år-til-år-ændringen i konjunkturgabet) på 1 pct. point i gennemsnit er 
korreleret med en stramning af det direkte provenu for offentlige indtægter på ca. 
0,13 pct. af BNP og en stramning af det direkte provenu for offentligt forbrug og 
investeringer på ca. 0,16 pct. af BNP, jf. tabel 2. Estimaterne er dog kun statistisk 
signifikante på et 10 pct. signifikansniveau og skal samtidigt tages med forbehold 
for, at der i estimationerne ikke er taget højde for den feedback, der kommer fra 
den førte finanspolitik på konjunkturgabet. 


Det skal også bemærkes, at bevægelserne i de direkte provenuer også ofte afspejler 
andre forhold, der ikke er tæt knyttet til konjunkturstabilisering. I 2011 var der fx 

en relativt stor stramning af det direkte provenu for offentligt forbrug og investe- 


ringer selvom der kun var en forholdsvis begrænset konjunkturforværring (fra et 


niveau med et negativt konjunkturgab). Det skal bl.a. ses i sammenhæng med min- 
dre offentlige forbrugsudgifter end budgetteret i kommunerne, herunder sfa. ind- 
førslen af sanktionsmuligheder ved budgetoverskridelser efter de forudgående års 


overskridelser af de økonomiske rammer. 


De estimerede gennemsnitlige reaktioner har samtidigt vist sig ikke at have en væ- 
sentlig betydning for stødreaktionerne i MAKRO og dermed matchet til de øvrige 


SVAR-stød. På den baggrund er der ikke forudsat en finanspolitisk reaktion på 
konjunkturudsving i matchingen af betaversionen af MAKRO. 


Tabel 2 
Estimationsresultater 

Anm.: *** p-værdi<0,01, ** p-værdi<0,05 og * p-værdi<0,1. Standardfejl er angivet i kantede parenteser. Sı angiver 
det direkte provenu for offentlige indtægter i år £ G+: angiver det direkte provenu for offentligt forbrug og 


offentlige investeringer i år Zog G(M): angiver det direkte provenu for det offentlige forbrug og investeringer 
i mængder (dvs. ekskl. priser). Hvis S+1, Gt og G+3 udelades i regressionen af S: på AKonjunkturgab: har det 


ikke nogen væsentlig kvantitativ betydning for koefficienten på AKonjunkturgab.. 


Kilde: Økonomisk Redegørelse, august 2021 og egne beregninger. 

